cyanic-selkie/wikianc huggingface dataset:
Գեմցիտաբին
Կողմնակի ազդեցություններ
Շատ հաճախ դիտվող (դիտվում է կիրառողների ավելի քան 10%–ի մոտ) կողմնակի ազդեցություններից են դժվարացած շնչառությունը, արյան ձևավոր տարրերի նվազած քանակը, սրտխառնոցը, փսխումը, տրանամինազների բարձրացումը, մաշկի քորը և ցանավորումը, մազաթափությունը, մեզում արյան և սպիտակուցների հայտնվելը, գրիպանման ախտանիշները և այտուցը ։
Հաճախ դիտվող(դիտվում է կիրառողների1–10%–ի մոտ) կողմնակի ազդեցություններից են տենդը, ախորժակի բացակայությունը, գլխացավը, քնելու հետ կապված խնդիրները, հոգնածությունը, հազը, քթահոսությունը, լուծը, բերանի և շութերի վերքերը, գերքրտնարտադրությունը, մեջքի ցավը և մկանայիվ ցավերը ։
Թրոմբոտիկ թրոմպոցիտոպենիկ պուրպուրան հազվադեպ, բայց ուշադրության արժանի կողմակի ազդեցություն է։ Այն արյան համակարգի պաթոլոգիա է և կարող է հանգեցնել միկրոանգիոպաթիկ հեմոլիտիկ սակավարյունության, նյարդաբանական խանգաումների, տենդի և երիկամային հիվանդության ։
Ֆարմակոլոգիա
Գեմցիտաբինը հիդրոֆիլ է և բջիջ թափանցելու համար նրան անհրաժեշտ մելուկլային փոխադրիչ։ Որպես կանոն դա նուկլոզիդների համար նախատեսված փոխադրիչներն են՝ SLC29A1 SLC28A1 և SLC28A3 ։ Բջիջ մուտք գործելուց հետո այն ամրացնելով ֆոսֆատային խումբ վեր է ածվում գեմվիտաբին մոնոֆոսֆատի (dFdCMP), որը կատալիզվում է դեօքսիցիտիդին կինազ ֆերմենտով(DCK)  ։ Այլ ֆերմենտներով ավելանում են ևս երկու ֆոսֆատային խմբեր, որից հետո այն դառնում է ակտիվ, այսինքն դեղի ակտիվ ձևը համարվում է գեմցիտաբին եռֆոսֆատը(dFdCTP) ։
Երբ գեմցիտաբինը երեք անգամ ֆոսֆորիլացվում է, այն կարող է նմանակել ցիտիդինին և հայտնվել ԴՆԹ-ի կազմում, երբ բջիջը ռեպլիկացվում է ։
Նատիվ, նորմալ ԴՆԹ-ի կազմում գեմցիտաբինի ներառումը չի խանգարում մյուս նորմալ նուկլեզիդներին ամրանալ։ Այն քողարկվում է հանդես գալով որպես նրանցից մեկը։ Քանի որ գեմցիտաբինը կեղծ հիմք է, այն հարուցում է այսպես կոչված «դիմակավորված շղթայի ավարտում»։ Իսկ ԴՆԹ վերականգնող համակարգերի չգործելը այս դեպքում պայմանավորված է այն փաստով․ որ հարևան նուկլոզիդները նորմալ են և նա կարծես թաքնվում է։ Այս ամենի պատճառով գեմցիտանինի ներդրումը բջջի ԴՆԹ–ի մեջ հարոցում է այնպիսի ԴՆԹ–ի կառուցվածքային փոփոխություններ, որոնք ի վերջո ավարտվում են բջջի մավամբ  ։
Գեմցիտաբինի երկու ֆոսֆատ միացված միացությունը ևս ունի ակտիվություն։ Այն հանդիսանում է ռիբոնուկոտիդ ռեդուկտազ(RNR) ֆերմենտի արգելակիչ, իսկ վերջինս անհրաժեշտ էր նոր նուկլեոտիդներ սինթեզելու համար։ Նուկլեոտիդների անբավարար քանակը ստիպում է բջջին արտաբջջային տարածությունից ավելի շատ նյութեր ներս բերել, որպեսզի լրացնի նուկլեոտիդի պակասը ու դրա հետ մեկտեղ ներս է մտնում նաև գեմցիտաբինը  ։
Քիմիական արտադրություն
Ստորև բերված նկարում կարող եք տեսնել սինթեզի սխեման, այնպես ինչպես դա արվել է առաջին անգամ հայտնաբերված Eli Lilly Company լաբորատորիայում։ D-մանիտոլից 2-7 քայլերից հետո ստացվում է սինթեզը նախնական պրոդուկտ D-գլիցերալդեհիդ (R)-2 էնանտիոմերը։ Ֆլուորինը ավելացվում է «կառուցման արգելափակում» (building block) կոչվող մոտեցմամբ կիրառելով էթիլ-բրոմդիֆլուրոացետատ։ Ապա իրականացվում է Ռեֆորմատսկու ռեակցիան ստանդարտ պայմաններում՝ հակա/սին դիաստերիոմեր լուծույթի կոնցենտրացիոաների 3։1հարաբերությամբ, մեկ հիմնական պրոդուկտով։ Դիաստերիոմերերի անջատումը իրականացվում է բարձրէֆեկտիվության հեղուկ քրոմատոգրաֆիայի միջոցով, որից առանձնացնում ենք հակա-3 գեմցիտանին 65%-անոց կոնցենտրացիայով լուծույթ ։ Տարբեր խմբերի կողմից առնվազն երկու այլ մեթոդներ են առաջարկվել այս դեղը ստանալու ։
Պատմություն
Գեմցիտաբինը առաջին անգամ սինթեզվել է 1980-ական թվականներին Eli Lilly and Company-ի Larry Hertel-ի լաբորատորիայում։ Այն նախատեսված է եղել որպես հակավիրուսային դեղորայք, բայց նախակլինիկական փորձարկումների ժամանակ in vitro տեսել են, որ սպանում է նաև լեյկոզային բջիջներին ։
Վաղ 1990 ականներին Գեմցիտաբինը ուսւոմնասիրվել է կլինիկական փորձարկումներում։ Ենթաստամոքսային գեղձի քաղցկեղ ունեցողների բուժման համար փորձարարական կիրառվող գեմցիտաբինը ապացուցվեց, որ զգալիորեն բարձրացնում է մեկամյա ապրելիությունը և արդեն 1995 թվականին այն հաստատվեց Մեծ Բրիտանիայում ։ Որպես ենթաստամոքսային գեղձի քաղցկեղի բուժման միջոց ԱՄՆ-ի Սննդի և դեղերի ընդունման ադմինիստրացիան(FDA)-ը այն հաստատել է 1996 թվականին, 1998թվականին նաև որպես ոչ մանրաբջջային թոքի քաղցկեղի, իսկ 2004թվականին մետաստատիկ կրծքագեղձի քաղցկեղի բուժման միջոց ։
2008 թվականի դրությամբ արտադրողը վաճառել էր ավելի քան 1,7 տրիլիոն ԱՄՆ դոլարի դեղորայք։ Վաճառքի մենաշնորհը ԱՄՆ-ում ավարտվել է 2013 թվականին, իսկ Եվրոպայում 2009 թվականին ։ Առաջին գեներիկը հայտնվել է Եվրոպայում 2009 թվականին ։ and patent challenges were mounted in the US which led to invalidation of a key Lilly patent on its method to make the drug. Generic companies started selling the drug in the US in 2010 when the patent on the chemical itself expired. Patent litigation in China made headlines there and was resolved in 2010.
Հասարակություն և մշակույթ
2017 թվականի դրությամբ Գեմցիտաբինը աշխարհում վաճառվում է տարբեր անունների տակ՝ Abine, Accogem, Acytabin, Antoril, axigem, Bendacitabin, Biogem, Boligem, Celzar, Citegin, Cytigem, Cytogem, Daplax, DBL, Demozar, Dercin, Emcitab, Enekamub, Eriogem, Fotinex, Gebina, Gemalata, Gembin, Gembine, Gembio, Gemcel, Gemcetin, Gemcibine, Gemcikal, Gemcipen, Gemcired, Gemcirena, Gemcit, Gemcitabin, Gemcitabina, Gemcitabine, Gemcitabinum, Gemcitan, Gemedac, Gemflor, Gemful, Gemita, Gemko, Gemliquid, Gemmis, Gemnil, Gempower, Gemsol, Gemstad, Gemstada, Gemtabine, Gemtavis, Gemtaz, Gemtero, Gemtra, Gemtro, Gemvic, Gemxit, Gemzar, Gentabim, Genuten, Genvir, Geroam, Gestredos, Getanosan, Getmisi, Gezt, Gitrabin, Gramagen, Haxanit, Jemta, Kalbezar, Medigem, Meditabine, Nabigem, Nallian, Oncogem, Oncoril, Pamigeno, Ribozar, Santabin, Sitagem, Symtabin, Yu Jie, Ze Fei, and Zefei ։
Հետազոտություններ
Քանի որ, գեմցիտաբինը կլինիկական նշանակության ունի միայն եթե կիրառվում է ներերակային՝ հետազոտողների թիրախը այժմ նոր այնպիսի մեթոդների հայտնաբերումն է, որոնց պարագայում ներքին ընդունման(per oral) ճանապարհով ևս այն արդյունավետ լլինի  ։
Հետազոտություններ են կատարվում տեսնելու այս դեղորայքի արդյունավետությունը ՄԻԱՎ վարակակիրների մոտ հայտնաբերվող Կապոշիի սարկոմայի պարագայում, վերջինս բավական հաճախ հանդիպում է զարգացող և ավելի հազվադեպ զարգացած երկրներում ։
Ծանոթագրություններ
Կատեգորիա:ԱՀԿ հիմնական դեղերի ցանկ Կատեգորիա:Հակաքաղցկեղային դեղորայք Կատեգորիա:Պիրիմիդինային անտագոնիստներ Կատեգորիա:Դեղեր
Կոնտե (Սոմի գավառ)
Կոնտե (Contay), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 376 մարդ, բնակչության խտությունը` 44.71 մարդ/կմ²։ Բնակավայրը զբաղեցնում է 8.41 կմ² տարածք։
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 18 կմ հյուսիս-արևելք։
Տնտեսություն
2010 թվականին ուներ 250 աշխատունակ (15-64 տարեկան) բնակիչ, որոնցից ակտիվ էին 185-ը, իսկ ոչ ակտիվները` 65։ Ակտիվության ցուցանիշը կազմում է 74,0 %։ 185 աշխատունակ մարդկանցից աշխատել է 164 անձ (95 տղամարդ և 69 կին)։ Գործազուրկ են եղել 21 անձ (7 տղամարդ և 14 կին)։ 65 անաշխատունակներից 22-ը եղել են աշակերտներ կամ ուսանողներ, 25-ը` թոշակառուներ, իսկ 18-ը չեն աշխատել տարբեր պատճառներով ։
Մարսելո Պալաու
Ակուբային կարերիա
Մարսելո Պալաուն ֆուտբոլիստի իր կարերիան սկսել է Ուրուգվայի «Աթենաս» ակումբում։ 2007 թվականին վարձավճարով տեղափոխվել է էկվադորական «Դեպորտիվո Կիտո» ակումբ, 2008 թվականին ներկայացրել է Ուրուգվայի «Ռամպլա Խունիորս» ակումբը։ 2009 թվականին Պալաուն «Մոնտեվիդեո Ուոնդերերս» ակումբի խաղացող էր, իսկ 2010 թվականի սկզբից սկսել է խաղալ մեքսիկական «Պուեբլու» ակումբում։ Հունվարի 23-ին իր առաջին գոլն է խփել Մեքսիկայի առաջնությունում, հավասարեցնելով հաշիվն «Էստուդիանտես Տեկոսի» դեմ արտագնա խաղի ժամանակ ։ 2010 թվականի երկրորդ կեսը Պալաուն խաղացել է Ուրուգվայի «Նասիոնալ» ակումբում, իսկ 2011 թվականի առաջին կեսն անցկացրել է մեքսիկական «Կրուս Ասուլ» ակումբի կազմում։ Այնուհետև հանդես է եկել բրազիլական «Լինենսե» ակումբում։
Ձեռքբերումներ
«Նասիոնալ» «Գուարանի»
Էներգիա
Էներգիան ֆիզիկական մեծություն է, որը բնութագրում է մարմնի աշխատանք կատարելու ունակությունը։ Ֆիզիկայում էներգիան (էներգոս բառից) սկալյար ֆիզիկական մեծություն է։ Էներգիան ունի տարբեր ձևեր` կինետիկ, պոտենցիալ, ջերմային, գրավիտացիոն, ձայնային, առաձգական, էլեկտրամագնիսական էներգիաները։
«Էներգիա» մեծությունը սերտորեն առնչվում է մեխանիկական աշխատանքի հետ։ Եթե մարմինը կամ մարմինների որևէ համակարգ կարող է աշխատանք կատարել, ապա ասում են, որ այն օժտված է էներգիայով։ Աշխատանք կարող են կատարել ինչպես շարժվող, այնպես էլ այլ մարմինների հետ փոխազդող մարմինները։ Մեխանիկայում տարբերում են երկու տեսակի էներգիա՝ կինետիկ և պոտենցիալ։ Մարմինների շարժմամբ պայմանավորված էներգիան անվանում են կինետիկ էներգիա, իսկ փոխազդեցությամբ պայմանավորված էներգիան՝ պոտենցիալ էներգիա։
Էներգիան կարող է մի ձևից փոխակերվել մյուսին, սակայն ընդհանուր էներգիայի չափը միշտ նույնն է մնում։ Այս սկզբունքը՝ էներգիայի պահպանման օրենքը, առաջին անգամ կանխադրվել է վաղ 19-րդ դարում, և վերաբերվում է մեկուսացված համակարգին։ Նյոթերի թեորեմի համաձայն, էներգիայի պահպանման օրենքը այն փաստի հետևանքն է, որ ֆիզիկայի օրենքները ժամանակի ընթացքում չեն փոխվում։
Թեև համակարգի ընդհանուր էներգիան ժամանակի ընթացքում չի փոփոխվում, սակայն մեծությունը կարող է կախված լինել ﻿կոորդինատային համակարգից։ Օրինակ՝ շաժվող օդանավի մեջ նստած ուղևորը օդանավի նկատմամբ զրո կինետիկ էներգիա ունի, սակայն նրա կինետիկ էներգիան Երկրի նկատմամբ զրո չէ։
Կինետիկ էներգիա
Կինետիկ էներգիա անվանում են մարմինների շարժումով պայմանավորված էներգիան։
Մարմնի վրա ազդող հաստատուն ուժի կատարած աշխատանքը փոփոխությունն է մի ֆիզիկական մեծության, որը որոշվում է մարմնի զանգվածի և արագության քառակուսու արտադրյալի կեսով։
Մարմնի զանգվածի և արագության քառակուսու արտադրյալի կեսին հավասար մեծությունն անվանում են մարմնի կինետիկ էներգիա։ Մարմնի կինետիկ էներգիան հավասար է այն աշխատանքին, որը կարող է կատարել շարժվող մարմինը մինչև կանգ առնելը։
Օգտվելով կինետիկ էներգիայի սահմանումից (1) բանաձևը կարող ենք ներկայացնել հետևյալ կերպ՝
Մարմնի վրա ազդող ուժերի համազորի կատարած աշխատանքը հավասար է մարմնի կինետիկ էերգիայի փոփոխությանը։ Այս պնդումը կոչվում է կինետիկ էներգիայի թեորեմ։
Պոտենցիալ էներգիա
Պոտենցիալ էներգիա անվանում են մարմինների փոխազդեցությամբ պայմանավորված էներգիան։ Պոտենցիալ էներգիան չափվում է այն աշխատանքով, որը կարող է կատարել մարմինը՝ առանց արագությունը փոփոխելու մի դիրքից մյուսը տեղափոխելիս։ Պոտենցիալ էներգիայով է օժտված, օրինակ, սեղմված զսպանակը, Երկրից բարձրացված մարմինը։
Մարմնի՝ ծանրության ուժով պայմանավորված պոտենցիալ էներգիա
Մարմնի՝ ծանրության ուժով պայմանավորված պոտենցիալ էներգիան։ m զանգվածով մարմինը Երկրի մակերևույթից h_1 բարձրությամբ կետից որևէ հետագծով h_2 բարձրությամբ մեկ այլ կետ տեղափոխելիս, երբ ծանրության ուժը կարելի է հաստատուն համարել, նրա աշխատանքը որոշվում է հետևյալ բանաձևով՝
Կատարված աշխատանքը կարելի է ներկայացնել որպես mgh մեծության սկզբնական և վերջնական արժեքների տարբերություն։
Մարմնի զանգածի, ազատ անկման արագացման և Երկրից մարմնի բարձրության արտադրյալն անվանում են պոտենցիա էներգիա։
E= mgh
Մարմնի ծանրության ուժով պայմանավորված պոտենցիալ էներգիան հավասար է մարմինը մինչև զրոյական մակարդակ տեղափոխելիս ծանրության ուժի կատարած աշխատանքին։
Ծանրության ուժի կատարած աշխատանքը հավասար է մարմնի պոտենցիալ էներգիայի փոփոխությանը՝ հակառակ նշանով։ Այս պնդումը կոչվում է պոտենցիալ էներգիայի թեորեմ։
Առաձգականորեն դեֆորմացված մարմնի պոտենցիալ էներգիա
Առաձգականորեն դեֆորմացված զսպանակի պոտենցիալ էներգիան որոշվում է հետևյալ բանաձևով՝
Մարմնի վրա ազդող պոտենցիալային ուժի աշխատանքը հավասար է նրա պոտենցիալ էներգիայի փոփոխությանը՝ հակառակ նշանով։ Այս պնդումը կոչվում է պոտենցիալ էներգիայի թեորեմ։
Պոտենցիալ էներգիայի մինիմումի սկզբունք
Կայուն է այն հավասարակշռությունը, որի դեպքում մարմնի պոտենցիալ էներգիան ընդունում է իր հնարավոր նվազագույն արժեքը։ Այս պնդումն անվանում են պոտենցիալ էներգիայի մինիմումի սկզբունք։
Լրիվ մեխանիկական էներգիա
Լրիվ մեխանիկական էներգիան մարմնի կինետիկ և պոտենցիալ էներգիաների գումարն է։ Պոտեցիալային ուժերի ազդեցության դեպքում մարմնի լրիվ մեխանիկական էներգիան մնում է հաստատուն, այսինքն՝ պահպանվում է։ Պոտենցիալային ուժերով փոխազդող մարմինների փակ համակարգի լրիվ մեխանիկական էներգիան պահպանվում է։ Այս պնդումն անվանում են լրիվ մեխանիկական էներգիայի պահպանման օրենք։ Համակարգի լրիվ մեխանիկական էներգիայի փոփոխությունը հավասար է արտաքին ուժերի և ներքին ոչ պոտենցիալային ուժերի աշխատանքների գումարին։
Պատմություն
Էներգիա բառը գալիս է (էներգեյա) բառից։ Առաջին անգամ հանդիպվում է Արիստոտելի «Նիկոմաքեական Էթիկա» գործում, մ.թ.ա. 4-րդ դարում։
Չափում
Էներգիայի բացարձակ չափելու ձև չկա, որովհետև էներգիան բացատրվում է որպես այն աշխատանքը, որ մի համակարգը անում է (կամ կարող է անել) մյուսի վրա։ Այսպիսով, միայն մի համակարգի փոխակերպվումը մի համակարգից մյուս կարող է բացատրվել և չափվել։
Մեթոդներ
Էներգիայի չափման մեթոդները հաճախ այլ ընդլայնվում են այլ մեթոդների՝ ավելի հիմնարար գիտական հասկացություններ չափելու համար, օրինակ՝ նյութ, հեռավորություն, ճառագայթում, ջերմություն, ժամանակ, էլեկտրական լիցք և էլեկտրական հոսանք։
Սովորաբար ամենահաճախ գործածվող տեխնիկան կալորաչափն է, որով չափվում է ջերմությունը՝ ջերմաչափի կամ ճառագայթման պայծառությունը՝ բոլոմետրի օգնությամբ։
Միավորներ
Գիտության պատմության մեջ, էներգիան տարբեր միավորներով է արտահայտվել, ինչպիսին են էրգերը և կալորիաները։ Ներկայում, էներգիայի չափման ընդունված միավորը Միավորների միջազգային համակարգում ջոուլն է։ Բացի ջոուլից, էներգիայի միավորներ են կիլովատտ-ժամը (ԿՎտժ) և բրիտանական ջերմային միավորը (British thermal unit կամ Btu)։ Սրանք երկուսն էլ ջոուլից մեծ միավորներ են։ Մեկ ԿՎտժ-ը հավասար է 3.6 միլիոն ջոուլի, իսկ մեկ Btu-ն հավասար է 1055 ջոուլի ։
Աղբյուրներ
Կատեգորիա:Էներգիա Կատեգորիա:Ֆիզիկայի հիմնարար հասկացություններ Կատեգորիա:Ֆիզիկական մեծություններ Կատեգորիա:Հիմնական թեմատիկ հոդվածներ
Սերգո Պայազատ
Կենսագրություն
Ծնվել է Ալեքսանդրապոլում (այժմ՝ Գյումրի)։ 1930 թվականին ավարտել է Թիֆլիսի հայկական մանկավարժական տեխնիկումը։ 1926 - 1931 թվականներին աշխատել է Թիֆլիսի «Պրոլետար» թերթում, 1931-1934 թվականներին՝ Լենինականի «Բանվոր» թերթում։ 1941-1946 թվականներին ծառայել է խորհրդային բանակում, մասնակցել Հայրենական մեծ պատերազմին։
Օլիգոֆրենոմանկավարժություն
Օլիգոֆրենոմանկավարժություն, օլիգոֆրենոպեդագոգիկա, դեֆեկտոլոգիայի բնագավառ, որն ուսումնասիրում է մտավոր թերզարգացած երեխաների դաստիարակության և ուսուցման խնդիրները, զարգացման թերությունների շտկման ուղիները, ինչպես նաև նրանց սոցիալական ռեաբիլիտացիայի հարցերը։ Օլիգոֆրենոմանկավարժությունը, որպես բժշկության և մանկավարժության զարգացման որոշակի ուղղություն, առաջացել է 19-րդ դարի սկզբին։ Մտավոր թերզարգացած երեխաների առաջին դաստիարակները հոգեբուժական հիմնարկներում ու հատուկ մանկատներում եղել են բժիշկները։ 19-րդ դարի կեսին ֆրանսիացի բժիշկ և մանկավարժ է․ Սեգենը մշակեց մտավոր թերզարգացած երեխաների ուսուցման ու դաստիարակության համակարգ, որը հենվում է նրանց ակտիվության, գործունակության զարգացման վրա՝ հատուկ ռեժիմի ու վարժությունների օգնությամբ՝ զգայական օրգանների, ուշադրության, մոտորիկայի, կամքի։ 19-րդ դարի 2-րդ կեսին շատ երկրներում համընդհանուր տարրական ուսուցման հետ ուժեղացվում է ուշադրությունը երեխաների մտավոր թերզարգացման թեթև ձևերի նկատմամբ։ Նրանց համար ստեղծվում են հատուկ դասարաններ և դպրոցներ։ Արտասահմանում օլիգոֆրենոմանկավարժությունը կապված է Ժ․ Դեմորի և Օ․ Դեկրոլի (Բելգիա), Բ․ Մենելի ե Ա․ Ֆուքսի (Գերմանիա), Ա․ Բինեի, Ժ․ Ֆիլիպի և Պ․ Բոնկուրի (Ֆրանսիա) անունների հետ։
Տես նաև
Կատեգորիա:Դեֆեկտոլոգիա Կատեգորիա:Մանկավարժություն
Կորդովայի պատմական կենտրոն
Կորդովայի պատմական կենտրոն (El centro histórico de Córdoba), Եվրոպայի ամենահին քաղաքներից մեկը։ 1994 թվականին Կորդովայի հին քաղաքն ընդգրկվել է ՅՈՒՆԵՍԿՕ-ի Համաշխարհային ժառանգության ցանկում, չնայած դեռևս 1984 թվականին այդ նույն հին քաղաքի մի մասը` Կորդովայի մզկիթը, արդեն հռչակվել էր Համաշխարահային ժառանգության օբյեկտ։ Կորդովան Անդալուզիայի ամենահին քաղաքն է։ Գտնվում է Իսպանիայի հարավարևմտյան մասում` Գվադալկիվիր գետի աջ ափին ։
Պատմություն
Կորդովան հիմնադրվել է Հռոմեական կայսրության շրջանում` մ. թ. ա. 2-րդ դարում, երբ նրա զբաղեցրած տարածքը գտնվում էր Կարթագենի տիրապետության տակ ։ Կորդովան եղել է տուրդետան ցեղի կենտրոնը։ Քաղաքը հռոմեացիները գրավել են Երկրորդ Պունիկյան պատերազմի ժամանակ (մ. թ. ա. 218-201): Կորդուբան (Կորդովա) եղել է առաջին քաղաքը, որ Հռոմը հիմնադրել է այդ տարածքում։ Օկտավիանոս Օգոստոս կայսեր օրոք այն եղել է հին հռոմեական Բետիկա նահանգի գլխավոր քաղաքը։ Մ. թ. ա 25-14 թվականներին` Օգոստոսի կառավարման շրջանում, քաղաքի սահմաններն ընդարձակվել են, և Կորդովան զբաղեցրել է Գվադալկիվիրի գետի երկու ափերի տարածքները։ Քաղաքը ենթարկվել է վանդալների, Բյուզանդիայի, վեստգոթերի նվաճումներին, իսկ 711 թվականին այն նվաճվել է Արաբական խալիֆայության զորքերի կողմից։ 721 թվականին այստեղ առաջին անգամ կառուցվել է մզկիթ։ 756 թվականին Կորդովան դարձել է Կորդովայի ամիրայության, իսկ 929 թվականին` Կորդովայի խալիֆայության մայրաքաղաքը։ 8-րդ դարի սկիզբը նշանավորվել է Կորդովայի զարգացմամբ։ Մուսուլմանների կողմից նվաճումը քաղաքին տվել է արևելյան դիմագիծ. կառուցվել են մի քանի հարյուր մզկիթներ, պալատներ ու հասարական շինություններ ։
17-րդ դարում Կորդովան հայտնվել է ճգնաժամում, ինչը բացասական ազդեցություն է ունեցել քաղաքի զարգացման վրա։ 1767 թվականին ճիզվիտները վտարվել են Կորդովայից և ընդհանրապես Իսպանիայից ։ 18-րդ դարում քաղաքը դարձյալ սկսում է զարգացում ապրել, սակայն դարակեսին միջնադարյան պատի ավերումը բացասական ազդեցություն է թողնում քաղաքի հետագա զարգացման վրա։
20-րդ դարում ժողովրդագրական աճը դառնում է քաղաքային նոր թաղամասերի առաջացման պատճառ։ 21-րդ դարում Կորդովայում կարելի է գտնել տարբեր ժամանակների նյութական հուշարձաններ` կամուրջներ, պատեր, աշտարակներ, ամրոցային դարպասներ, ջրաղացներ, մզկիթներ, եկեղեցիներ, մենաստաններ, պալատներ և այլն։
Կորդովայի մզկիթ
Մզկիթի շինարարությունը սկսվել է 786 թվականին` մուսուլմանների կողմից Կորդովան նվաճելուց հետո։ Այն մեծությամբ երրորդ մզկիթն է աշխարհում։ Մզկիթի շենքը կարծես մայր տաճար լինի։ Ամեն նվաճողից հետո մզկիթը ենթարկվել է բազմաթիվ փոփոխությունների։ Աբր ար Ռախման 3-րդը կառուցել է նոր մինարեթ, Ալ Հաքամ 2-րդը 961 թվականին ընդարձակել է հրապարակը և հարստացրել միհրաբը, Ալ Մանսուր Իբն Աբի Աամիրը 987 թվականին իրականացրել է վերանորգում։ Ֆերդինանդ 3-րդ Կաստիլացու կողմից 1236 թվականին Կորդովան գրավելուց հետո մզկիթը վերածվել է քրիստոնեական եկեղեցու ։
Ներկայումս այն հռոմեակաթոլիկական տաճար է։
Պատկերասրահ
Հռոմեական կամուրջ
Կորդովայի Հռոմեական կամուրջը 16-կամարանի կամուրջ է` 250 մ երկարությամբ։ Այն կառուցվել է հռոմեացիների կողմից Գվադալկիվիր գետի վրա մ. թ. 45 թվականին` Մունդի ճակատամարտից հետո։ Կամուրջը եղել է Հռոմից Կադիս տանող ճանապարհի հատվածում և կոչվել Ավգուստինյան։ Եղել է քաղաքի միակ կամուրջը։ 8-րդ դարում այն վերակառուցել են մավրերը, հետագայում` քրիստոնյա իշխանավորները։ Որոշ տվյալներով վերջին փոփոխությունները կատարվել են 1876 թվականին։ 14-րդ դարում կամրջի համալիրին հարավային կողմից ավելացվել է Կալաորի աշտարակը, իսկ 16-րդ դարում հակառակ կողմից` Պուերտա դել Պուենտեի մուտքի դարպասները (իսպաներենից թարգմանաբար նշանակում է «կամրջի դռներ»). դրանք որոշ ժամանակ եղել են նաև Կորդովայի պատմական կենտրոնի մուտքը ամրոցային պատից։ Դարպասները կառուցվել են 1571 թվականին ճարտարապետ Գերման Ռուիսի նախագծով Վերածննդի ոճով ։ 17-րդ դարում կամրջի կենտրոնում քանդակագործ Բերնաբե Գոմես դել Ռիոն կանգնեցրել է հրեշտակապետ Ռաֆայելի մարմարե քանդակը։ Ռաֆայելը պատկերված է սյան վերին հատվածում, իսկ նրա ոտքերի մոտ նրան փառաբանում են հրեշտակները։
2004 թվականից Հռոմեական կամուրջը բաց է միայն հետիոտների համար ։
Եպիսկոպոսական պալատ
Կորդովայի Եպիսկոպոսական պալատը գտնվում է քաղաքի պատմական կենտրոնի սրտում` Կորդովայի մզկիթի արևմտյան ճակատի դիմաց։ Պալատը կառուցվել է 16-րդ դարում. այդ ժամանակաշրջանում այն եղել է խալիֆների ալկասար և վեստգոթերի իշխանական նստավայր, սակայն քաղաքի նվաճումից հետո այն վերակառուցվել է, ավելացվել են մի քանի շինություններ` պալատը դարձնելով եպիսկոպոսական նստավայր։ 1745 թվականին պալատում մեծ հրդեհ է բռնկվել, ինչից հետո այն վերակառուցվել է։ 18-րդ դարում կառուցվել է պալատի ներքին բակը ։
Ներկայումս այս շենքում է տեղակայված Թեմական թանգարանը, որի բացումը կայացել է 1989 թվականին։ Թանգարանի սրահներից մեկում կախված են Կորդովայի բոլոր եպիսկոպոսների դիմանկարները` սկսած 1238 թվականից ։
Պատկերասրահ
Սան հիվանդանոց
Սան հիվանդանոցը գտնվում է Կորդովայի մզկիթի տաճարի արևմտյան ճակատամասի դիմաց։ Շինությունը կառուցվել է 16-րդ դարում։ 16-19-րդ դարերում շենքում գործել է հիվանդանոց մայրերի ու մանուկների համար, իսկ 1981 թվականից մինչ օրս այնտեղ է տեղակայված Կոնգրեսի պալատը, ինչպես նաև Զբոսաշրջության գրասենյակը ։
Շենքի հիմնական մասը մենաստանն է, որ կառուցված է մավրիտանական ոճով, իսկ ժամատունը` գոթական ոճով։ Շենքի ճարտարապետը Էրնան Ռուիզ I-ն է, ով 1514 թվականին ավարտել է շենքի ճակատամասի կառուցումը։
Պատկերասրահ
Սինագոգ
Կորդովայի սինագոգը գտնվում է քաղաքի հրեական թաղամասի փողոցներից մեկում։ Այն կառուցված է մուդեխար ոճով։ Սինագոգը համանման միակ շինությունն է ողջ Անդալուզիայում և երեք սինագոգերից մեկը Իսպանիայում։ 1315 թվականին սկսվել է սինագոգի շինարարությունը։ 1391 թվականին Կորդովայի հրեական բնակչության կոտորածի ժամանակ այն գրեթե ամբողջովին ոչնչացել է։ Հրեաների վտարումից հետո` 1492 թվականին, սինագոգը տերբեր ժամանակներում օգտագործվել է որպես հիվանդանոց, եկեղեցի, մանկապարտեզ ։
1884 թվականին Կորդովայի սինագոգը հռչակվել է Իսպանիայի ազգային հուշարձան։ 2016 թվականին սինագոգը դարձել է Կորդովայի` ամենաշատ այցելուներ ունեցող երկրորդ շինությունը ։
Պատկերասրահ
Քրիստոնյա թագավորների ալկասար
Ալկասարը կառուցվել է 1328 թվականին Ալֆոնսո XI արքայի կողմից։ Այն եղել է Իզաբելլա I Կաստիլացու և Ֆերդինանդ II Արագոնցու նստավայրը։ Ալկասարը եղել է Էնրիկե IV-ի և Ալֆոնսոյի միջև քաղաքացիական պատերազմի վայրը, որի ընթացքում նորացվել են պաշտպանական կառույցները։ Այս նույն ժամանակաշրջանում է կառուցվել Ալկասարի աշտարակը, որը ներկայումս հայտնի է Ինկվիզիցիայի աշտարակ անունով ։ Ալկասարի աշտարակը քառակուսի է։ Նրա մակերեսը կազմում է 4.100 մ², իսկ այգիների մակերեսը` 55.000 մ²։ Կառույցն ունի 4 աշտարակ ։
1931 թվականին Ալկասարը հռչակվել է պատմական հուշարձան, ինչից հետո կատարվել են վերականգնողական աշխատանքներ ։
Պատկերասրահ
Կալաորի աշտարակ
Աշտարակը կառուցվել է 12-րդ դարի վերջին` Իսպանիայում մուսուլմանական գերիշխանության շրջանում որպես պաշտպանական կառույց Գվադալկիվիրի ձախ ափին։ 14-րդ դարում, երբ Կորդովան նվաճում են քրիստոնյաները, շենքը վնասվում, ապա հետագայում վերակառուցվում է։ 1931 թվականին այն դարձել է մշակութային պահպանվող օբյեկտ։ Ներկայումս Կալաորի աշտարակում գործում է Անդալուզիայի պատմության ու տարբեր շրջանների մշակույթի թանգարանը ։ Այս թանգարանն անվանում են նաև Երեք մշակույթների թանգարան (մուսուլմանական, քրիստոնեական, հրեական)։ Շենքն ունի 14 սրահներ, որոնցից յուրաքանչյուրը նվիրված է Կորդովայի պատմության որոշակի շրջանի ։
Գվադալկիվիրի ջրաղացներ
Գվադալկիվիր գետի երկայնքով գետի երկու ափերին տեղակայված են ընդհանուր հաշվով 11 ջրաղաց։ 2009 թվականին դրանք հռչակվել են Անդալուզիայի պատմական ժառանգության օբյեկտներ ։ Դրանք են`
Ալբոլաֆիա ջրաղաց
Կառուցվել է հռոմեական տիրապետության շրջանում։ Հռոմեացիների համար այն ծառայել է որպես հացահատիկ աղալու ջրաղաց։ Արաբների տիրապետության շրջանում խալիֆը հրամայել է վերափոխել ջրաղացը` փոխելով նաև նրա գործառույթը. այն ծառայել է ջուրը գետից արքայական նստավայր հասցնելու միջոց։ 15-րդ դարում ջրաղացի աղմուկի պատճառով, ինչը դուր չի եկել թագուհի Իզաբելլա I-ին, ջրաղացը չեն գործարկել։ 16-րդ դարում միաբանուհիները պատվիրել են վերականգնել ջրաղացը ։ Ջրաղացն ունի պատմական մեծ նշանակություն. այն եղել է առաջին տեղը, որտեղ եվրոպացիները սկսել են թուղթ արտադրել, որը նախկինում ներմուծում էին Չինաստանից ։
Պատկերասրահ
Արտաքին հղումներ
Կատեգորիա:Իսպանիայի տեսարժան վայրեր Կատեգորիա:Համաշխարհային ժառանգություն Իսպանիայում Կատեգորիա:Կորդոբա
Ավա (քաղաք, Ճապոնիա)
Ավա (阿波市) քաղաք Ճապոնիայում, ընդգրկված է Տոկուսիմա պրեֆեկտուրայում։ Քաղաքի տարածքը 190.97 կմ² է, բնակչությունը՝ 37,570 մարդ (2014 թվականի օգոստոսի 1-ի մարդահամար) , բնակչության խտությունը 196,73 մարդ/կմ² է։
Աշխարհագրական դիրք
Քաղաքը տեղակայված է Սիկոկու կղզու Սիկոկու շրջանի Տոկուսիմա պրեֆեկտուրայում։ Նրան սահմանակցում են Նրան սահմանակցում են Սանուկի, Խիկասիկագավա, Միմա, Յոսինոգավա քաղաքները և Կամիտա բնակավայրը ։
Բնակչություն
Քաղաքի բնակչությունը 37,570 մարդ է (2014 թվականի օգոստոսի 1), իսկ խտությունը՝ 196,73 մարդ/կմ²։ Բնակչության փոփոխությունը 1980 թվականից 2005 թվականներին ՝
Խորհրդանիշներ
Քաղաքի խորհրդանիշ ծառը համարվում է Zelkova serrata, ծաղիկը՝ զարդենին է, թռչունը՝ եղեգնաթռչնակը ։
Հղումներ
Կատեգորիա:Տոկուշիմա պրեֆեկտուրայի քաղաքներ Կատեգորիա:Ճապոնիայի քաղաքներ Կատեգորիա:Ճապոնիայի պրեֆեկտուրաներ Կատեգորիա:Ճապոնիայի բնակավայրեր
The Slow Rush
Ալբոմի մասին
The Slow Rush ալբոմն ստացել է հիմնականում դրական արձագանքներ երաժշտական քննադատների կողմից։ Metacritic կայքում ալբոմն ունի միջինը 80 միավոր 100 հնարավորից 24 գրախոսականների հիման վրա ։ AnyDecentMusic? կայքն ալբոմին տվել է 10 հնարավորից 7,8 միավոր՝ հիմնվելով քննադատների կարծիքների վրա ։
Երգացանկ
Երաժշտության և տեքստերի հեղինակ՝ Քևին Փարքեր։
Արտաքին հղումներ
Կատեգորիա:Tame Impala խմբի ալբոմներ Կատեգորիա:Անգլալեզու ալբոմներ Կատեգորիա:2020 ալբոմներ
Էրիկ Ռեդֆորդ
Էրիկ Ռեդֆորդ (Eric Radford, ), կանադացի նախկին գեղասահորդ, որ հանդես է եկել զուգասահքում։ Էրիկը զուգասահքի մասնակցող ամենաշատ տիտղոսներն ունեցող գեղասահորդներից մեկն է Կանադային պատմության մեջ։ Մեգան Դյուամելի հետ դարձել է օլիմպիական չեմպիոն (2018, թիմային մրցույթ), 2018 թվականի Օլիմպիական խաղերում զուգասահքի բրոնզե մեդալակիր, 2014 թվականի Օլիմպիական խաղերի արծաթե մեդալակիր թիմային մրցույթներում, աշխարհի առաջնության կրկնակի չեմպիոն (2015, 2016), 2013 և 2014 թվականների աշխարհի առաջնության բրոնզե մեդալակիր, Կանադայի յոթակի չեմպիոն (2012-2018), Չորս մայրցամաքների առաջնության կրկնակի չեմպիոն (2013, 2015), 2014 թվականի Գրան պրիի եզրափակիչ փուլի հաղթող։
Դյուամել/Ռեդֆորդ զույգն այն եզակի զույգերից է, որ մրցույթներում կատարում է եռակի լուտց։
Սոչիի Ձմեռային օլիմպիական խաղերի ժամանակ Ռեդֆորդը և Դյուամելը դարձել են պատմության մեջ առաջին զույգը, որն Օլիմպիական խաղերում ամբողջովին ճիշտ է կատարել եռակի լուտց ցատկը ։
2018 թվականի Օլիմպիական խաղերում Դյուամելը և Ռեդֆորդը դարձել են Օլիպիադայի ամբողջ պատմության մեջ առաջին զույգը, որն ամբողջովին ճիշտ է կատարել քառապատիկ նետումը ։
Կենսագրություն
Էրիկ Ռեդֆորդը ծնվել է Վինիպեգում և մեծացել Բալմերտաունում ։ Նրա հայրը՝ Ռիկը, աշխատում էր որպես տեսուչ, մայրը՝ Վալերիան, պաշտոնաթող ուսուցիչ է ։ 14 տարեկանում տեղափոխվել է Կենորա, 15 տարեկանում՝ Վինիպեգ և Մոնրեալ, իսկ 16 տարեկանում՝ Տորոնտո, որպեսզի իրականացնի իր ամբիցիաները գեղասահքի բնագավառում ։ Յորքի համալսարանում սովորել է երաժշտություն, ունի Թագավորական կոնսերվատորիայի 9-րդ դասարանի վկայական ։ Նվագում է դաշնամուր, գրում երաժշտություն ։ 2014 թվականին որպես անդամ գրանցվել է Կանադայի կոմպոզիտորների, երաժշտության հեղինակների ու հրատարակիչների միությունում։ 2016 թվականի ամռանը Ռեդֆորդը երաժշտություն է գրել աշխարհի եռակի չեմպիոն Պատրիկ Չանի ազատ ծրագրի համար ։
2014 թվականի դեկտեմբերին Ռեդֆորդը LGBT Outsports ամսագրին տված հարցազրույցի ժամանակ քամինգ-աութ է կատարել ։ Այդպիսով նա դարձել է առաջին գեղասահորդը, որը խոստովանել է ոչ ավանդական կողմնորոշումը՝ լինելով չեմպիոնի տիտղոսի թեկնածու ։ 2015 թվականի գեղասահքի աշխարհի առաջնության ժամանակ զուգասահքում Ռեդֆորդի և Դյուամելի ոսկե մեդալը միասեռական գեղասահորդի առաջին և միակ մեդալն էր այդ մրցաշարում ։ Ռեդֆորդը Կանադայի օլիմպիական կոմիտեի #OneTeam ծրագրում սպորտում հոմոֆոբիայի պայքարի դեսպանն է ։
2017 թվականի հունիսի 10-ին Ռեդֆորդն առաջարկություն է արել իսպանացի պարող Լուիսու Ֆեներոյին, վերջինս համաձայնություն է տվել ։
Վաղ կարիերա
Ռեդֆորդը չմուշկներով սկսել է սահել 8 տարեկանում՝ այն բանից հետո, երբ ոգեշնչվել էր՝ Նենսի Կերրիգանի ելույթը տեսնելով 1992 թվականի Ձմեռային օլիմպիական խաղերի ժամանակ ։ Նա Սառա Բուրկի հետ 2003 թվականին Չեխիայում և 2004 թվականին Հունգարիայում մասնակցել է Գրան պրիի պատանեկան առաջնությանը՝ զբաղեցնելով համապատասխանաբար 6-րդ և 5-րդ տեղերը։ Նա նաև մասնակցել է մենասահքի մրցույթների։ 2005 թվականի Կանադայի առաջնության ժամանակ ելույթից առաջ վերելակում փակված է մնացել, բայց ի վերջո դուրս է եկել և մասնակցել մրցույթին ։
Առաջին զուգընկերոջից՝ Սառա Բուրկից, բաժանվելուց հետո, Ռեդֆորդը Ռեյչել Կիրկլենդի հետ սկսել է մարզվել Բրայան Օրսերի և Ինգո Շտոյերի մոտ։ Զույգի ամենանշանակալի ձեռքբերումը եղել է ազգային պատանեկան առաջնությունում նվաճած արծաթե մեդալն էր։ «Մեծահասակների» մակարդակ անցնելուց հետո գեղասահորդները նշանակալի ձեռքբերումների չեն հասել և 2009 թվականի Կանադայի առաջնությունում 7-րդ տեղն զբաղեցնելուց հետո որոշել են կարիերան շարունակել նոր զուգընկերների հետ։ Այդ ժամանակ Ռեդֆորդը զույգ է կազմել Էնն-Մարի Գիրուայի հետ, բայց 2010 թվականի Կանադայի առաջնությանն զբաղեցնելով 8-րդ տեղը՝ նրանք որոշել են բաժանվել։
2010-2011 մրցաշրջան
Մարզչի առաջարկով Էրիկը փորձել է զույգ կազմել Մեգան Դյուամելի հետ, և նրանք որոշել են միասին մասնակցել մրցույթներին ։ Զույգի առաջնաելույթը տեղի է ունեցել Nebelhorn Trophy 2010 մրցաշարում։ Մրցույթի արդյունքներով նրանք զբաղեցրել են 3-րդ տեղը ։ Դեբյուդային փուլում Գրան պրիի «Skate Canada International 2010» փուլում զույգը գրավել է 5-րդ տեղը ։ Այնուհետև նրանք դարձել են ազգային առաջնության արծաթե մեդալակիրներ, ինչը գեղասահորդներին թույլ է տվել ընդգրկվել Չորս մայրցամաքների և աշխարհի առաջնությունների հավաքականի կազմում։ Չորս մայրցամաքների առաջնությունում զույգը կարճ ծրագրից հետո զբաղեցրել է 3-րդ տեղը՝ դրանով սահմանելով նոր Season Best : Ազատ ծրագրից հետո կանադացիները բարձրացել են երկրորդ հորիզոնական՝ կարիերայի ընթացքում առաջին անգամ ազատ ծրագրով հավաքելով ավելի քան 120 միավոր ։ Վերջին հաշվով Մեգանը և Էրիկը զիջել են միայն Վանկուվերի Օլիմպիական խաղերի հաղթողներին՝ Պան Քինգ / Տուն Ձյան զույգին ։
Զույգի հաջորդ մրցույթը ծրագրվել էր աշխարհի առաջնությունը, որը պետք է անցկացվեր Տոկիոյում, բայց երկրաշարժի պատճառով տեղափոխվեց Մոսկվա և տեղի ունեցավ 2011 թվականի ապրիլին։ Դա Էրիկի կարիերայում առաջին աշխարհի առաջնությունն էր, իսկ Մեգանը տվյալ մակարդակի մրցույթներում ելույթ ունենալու փորձ ուներ։ Կարճ ծրագրի կատարման ընթացքում պտույտը կատարելիս Մեգանն արմունկով խփեց զուգընկերոջ քթին և ջարդեց, բայց, չնայած դրան, նրանք ելույթը չձախողեցին և գրավեցին յոթերորդ տեղը ։ Այդ հորիզոնականում էլ ավարտեցին մրցաշարը ։
2011-2012 մրցաշրջան։ Գրան պրիի առաջին եզրափակիչ, Կանադայի առաջնությունում առաջին հաղթանակ
2011-2012 մրցաշրջանում Դյուամել / Ռեդֆորդ զույգը որպես կարճ ծրագրի երաժշտական նվագակցություն ընտրել էր Արանխուեզյան կոնցերտը, իսկ ազատ ծրագիրը բեմադրվել էր Coldplay խմբի երաժշտության հիման վրա ։ Գրան պրիի երկու փուլերում՝ Skate Canada 2011 և Trophée Eric Bompard 2011, կանադացիները նվաճեցին բրոնզե 2 մեդալ, որոնք առաջինն էին համատեղ կարիերայի ընթացքում։ Այդ արդյունքի շնորհիվ նրանք առաջին անգամ անցան Գրան պրիի եզրափակիչ։ Եզրափակչում Մեգանը և Էրիկն զբաղեցրին 5-րդ հորիզոնականը ։
Աշխարհի առաջնությունում կանադացիներն զբաղեցրին 5-րդ տեղը ։ Հարկ է նշել, որ կարճ ծրագրում տեխնիկայի համար գնահատականով նրանք զբաղեցրել էին 2-րդ տեղը, ազատ ծրագրում՝ 3-րդ , բայց ցածր երկրորդ գնահատականի (բաղադրիչներ) նրանց չհաջողվեց բարձրանալ պատվո հարթակին։ Աշխարհի թիմային առաջնությունում իրենց թիմին օգնեցին նվաճել բրոնզե մեդալ։
2012-2013 մրցաշրջան
Դյուամել/Ռեդֆորդ զույգի համար 2012-2013 մրցաշրջանը կարելի է անվանել անկումային մրցաշրջան։ Պարզ դարձավ, որ զուգասահքում կա ևս մեկ ուժեղ զույգ։ Մրցաշրջանը Էրիկի և Մեգանի համար սկսվեց Գրան պրիի Skate Canada 2012 փուլում նվաճած արծաթե մեդալով ։ Կանադացիները արծաթե երկրորդ մեդալը նվաճեցին Գրան պրիի Trophée Eric Bompard 2012 փուլում ։ Հարկ է նշել, որ կանադացի զույգը հաղթել էր ազատ ծրագրով, բայց ընդհանուր հաշվով հաղթող էին ճանաչվել Յուկո Կավագուտին և Ալեքսանդր Սմիրնովը։ Այդպիսի արդյունքները նրանց հնարավորություն տվեցին երկրորդ անգամ անընդմեջ անցնել Գրան պրիի եզրափակիչ, որտեղ մեկ քայլ էին հետ մնում պատվո հարթակից ։
Նրանք այնուհետև հաղթեցին ազգային երկրորդ տիտղոսը ՝ համառ մարտում առաջ անցնելով իրենց մրցակիցներ Կիրստեն Մուր-Տաուերսից և Դիլան Մոսկովիչից։ 2013 թվականի փետրվարին զույգը ձեռք բերեց միջազգային մակարդակով իր առաջին մեծ հաղթանակը։ Դյուամել/Ռեդֆորդ զույգը դարձավ Չորս մայրցամաքների առաջնության հաղթող։ Նորից, ինչպես և Կանադայի առաջնությունում, գլխավոր հակառակորդն էր Մուր-Տաուերս/Մոսկովիչ զույգը։ Կարճ ծրագրում Մեգանը և Էրիկը հավաքեցին 70,44 միավոր, այդպիսով՝ ամբողջ կարիերայի ընթացքում առաջին անգամ նրանց հաջողվեց հատել 70 միավորի սահմանը։ Կիրստենը և Դիլանը հետ մնացին 4,11 միավորով ։ Ազատ ծրագրում ամեն ինչ չէ, որ հարթ ընթացավ։ Չնայած նրանք ցույց տվեցին նոր լավագույն արդյունք (128,74 միավոր), ազատ ծրագրում հաղթեց Մուր-Տաուերս/Մոսկովիչ զույգը։ Բայց կարճ ծրագրից հետո պահեստային միավորները բավականացրեց, որ Դյուամել/Ռեդֆորդ զույգը դառնա Չորս մայրցամաքների առաջնության հաղթողներ։ Նրանք 12 տարվա ընթացքում կանադացի առաջին զույգն էին, որ ունեցան այդպիսի նվաճում ։
2013-2014 մրցաշրջան։ Սոչիի Օլիմպիադա
Օլիմպիական մրցաշրջանում Էրիկը գրեց երաժշտություն կարճ ծրագրի համար, որը նվիրեց իր նախկին մարզիչ Պոլ Վիրցին ։ Ազատ ծրագիրը կառուցված էր «Ալիսան հրաշքների աշխարհում» ֆիլմի երաժշտության հիման վրա։ Կանադայում կայացած Գրան պրիի փուլի ժամանակ Դյուամելը և Ռեդֆորդը կարճ ծրագրից հետո զբաղեցնում էին առաջատար դիրք, բայց ընդհանուր արդյունքներով զբաղեցրին երրորդ տեղը ։ Ֆրանսիայում զույգն զբաղեցրեց երկրորդ տեղը և հերթական անգամ անցավ Գրան պրիի եզրափակիչ ։ Սակայն այնտեղ գրավեցին հինգերորդ հորիզոնականը ։
2014 թվականի հունվարին Էրիկը և Մեգանը երրորդ անգամ դարձան Կանադայի չեմպիոն՝ մեկ անգամ ևս, ինչպես և անցած տարի, վճռական մարտում առաջ անցնելով Մուր-Տաուերսից և Մոսկովիչյից։ Այդ հաղթանակը երաշխավորեց առաջին անգամ Օլիմպիական խաղերին մասնակցությունը։
Օլիմպիական խաղերում զույգը ելույթ ունեցավ թիմային մրցաշարում (կարճ ծրագիր)։ Նրանք զբաղեցրին երկրորդ տեղը՝ զիջելով միայն Տատյանա Վոլոսոժարին և [[Մաքսիմ Տրանկով]ին ։ Ազատ ծրագրում նրանց փոխարինեց Մուր-Տաուերս/Մոսկովիչ զույգը ։ Թիմային մրցաշարի արդյունքներով Կանադայի թիմն զբաղեցրեց երկրորդ տեղը, Մեգանը և Էրիկը դարձան Օլիմպիական խաղերի արծաթե մեդալակիրներ։ Անհատական մրցաշարում զույգը հաջողություն չունեցավ և զբաղեցրեց միայն յոթերորդ տեղը՝ առանց մեդալի որևէ հույս ունենալու ։ Սոչիում կայացած Ձմեռային Օլիմպիական խաղերի ժամանակ Դյուամելը և Ռեդֆորդը դարձան պատմության մեջ առաջին զույգը, որն Օլիմպիական խաղերում ամբողջովին ճիշտ կատարեց եռակի լուտց ցատկը։
Աշխարհի առաջնության ժամանակ Էրիկը և Մեգանը մասամբ վերականգնվել էին և երկրորդ տարին անընդմեջ դարձան բրոնզե մեդալակիր։ Ե՛վ կարճ, և՛ ազատ ծրագրերում նրանք սահմանեցին անձնական նոր ռեկորդներ։ Ընդհանուր միավորներով նույնպես սահմանեցին անձնական ռեկորդ, կանադացի զույգն առաջին անգամ հատեց 210 միավորի սահմանը ։
2014-2015: Հաղթական մրցաշրջան
Դյուամել/Ռեդֆորդ զույգը 2014-2015 մրցաշրջանից առաջ մարզվում էր քառակի նետում կատարելու համար ։ Զույգը մրցաշրջանն սկսեց Autumn Classic International 2014 մրցաշարով, որտեղ հաջողությամբ կատարեց քառակի նետում սալխովը և հաղթանակ տարավ ։ Այնուհետև նրանք հաղթեցին Գրան պրիի Skate Canada 2014 փուլում, այդ հաղթանակն առաջին էր Գրան պրիի փուլերի կարիերայում ։ NHK Trophy 2014 փուլում կրկին զբաղեցրին առաջին հորիզոնականը և վստահորեն անցան Գրան պրիի եզրափակիչ ։ Գրան պրիի եզրափակիչը, որն անցկացվեց Բարսելոնայում, զույգի կարիերայում չորրորդն էր։ Կարճ ծրագրի արդյունքներով Մեգանը և Էրիկը հավաքեցին 74,50 միավոր, ինչի շնորհիվ դարձան մրցույթի հաղթող՝ 2,17 միավորով առաջ անցնելով գլխավոր հակառակորդներ Քսենյա Ստոլբովային և Ֆյոդոր Կլիմովին ։ Ազատ ծրագրում Մեգանը և Էրիկը ոչ միայն պահպանեցին առաջատար դիրքը, այլև մեծացրին հակառակորդների նկատմամբ ունեցած տարբերությունը։ Նաև հարկ է նշել, որ ազատ ծրագրում նրանց առաջին անգամ հաջողվեց հատել 140 միավորի սահմանը ։ Մրցույթի արդյունքներով կանադացիները հավաքեցին 220,72 միավոր (կարիերայի ընթացքում առաջին անգամ հատելով 220 միավորի սահմանը)՝ վճռական հաղթանակ տանելով մրցաշարում ։ Այդ հաջողությունն առաջինն էր գեղասահորդների կարիերայում, նախկինում նրանք նույնիսկ չէին բարձրացել Գրան պրիի եզրափակչի պատվո հարթակին։ Կանադացի զույգը դարձավ մրցաշրջանի առաջատար։
2015 թվականի հունվարին գեղասահորդները չորրորդ անգամ դարձան ազգային չեմպիոններ ։ Փետրվարին Սեուլում անցկացված Չորս մայրցամաքների առաջնությունում ելույթ ունեցան հաջողությումբ և կրկին դարձան (երկու տարի անց) չեմպիոններ ։ Մեկուկես ամիս անց Շանհայում առաջին անգամ դարձան աշխարհի չեմպիոններ՝ միաժամանակ բարելավելով իրենց միավորային ձեռքբերումները ։ Մեգանը և Էրիկը աշխարհի առաջին չեմպիոններն էին Կանադայից վերջին 14 տարվա ընթացքում։ Ապրիլի կեսերին Ճապոնիայում կայացած աշխարհի թիմային առաջնությունում զույգը երկու տեսակի ծրագրերում էր հաջող ելույթ ունեցավ ։
2015-2016 մրցաշրջան։ Աշխարհի չեմպիոնի տիտղոսի պահպանում
Նոր մրցաշրջանը զույգն սկսեց հայրենիքում հոկտեմբերի կեսերին անցկացված Autumn Classic International միջազգային մրցաշարով, որտեղ հաղթանակ տարավ ։ Այդ մրցաշրջանում զույգը նորից հաղթեց Գրան պրիի Skate Canada փուլում ։ Նագանոյում կայացած Գրան պրիի վերջնական փուլում զույգն զբաղեցրեց առաջին տեղը և հինգերորդ տարին անընդմեջ անցավ Գրան պրիի եզրափակիչ ։ Եզրափակչում գեղասահորդներն անհաջող ելույթ ունեցան։ Կարճ ծրագրից հետո զբաղեցրին երրորդ տեղը, բայց ավարտեցին երկրորդ տեղով ։
Մեկ ամիս անց դարձան Կանադայի չեմպիոններ՝ այդ տիտղոսը նվաճելով հինգերորդ անգամ ։ Փետրվարին Թայբեյում մեկնարկեց Չորս մայրցամաքների առաջնությունը, սակայն կարճ ծրագրից հետո ստիպված եղան մրցույթից հեռանալ։ Ապրիլի սկզբին Բոստոնում տեղի ունեցած աշխարհի առաջնությունում կանադացի զույգը պահպանեց աշխարհի չեմպիոնի տիտղոսը։ Գեղասահորդները կարճ ծրագրից հետո զբաղեցրին երկրորդ տեղը, բայց ազատ ծրագրում հաջող ելույթ ունեցան՝ առաջին անգամ հատելով 150 միավորի սահմանը և երկրորդ անգամ նվաճեցին ոսկե մեդալ ։ Միևնույն ժամանակ նրանք բարելավեցին իրենց նախկին մարզական նվաճումները։
2016-2017: Դիրքերի զիջում
Նոր նախաօլիմպյան մրցաշրջանը կանադացի զույգն սկսեց Ֆինդլանդիայում կայացած Finlandia Trophy ավանդական մրցաշարով, որտեղ նրանք արժանացան ոսկե մեդալի ։ Հոկտեմբերի վերջին գեղասահորդները ելույթ ունեցան Միսսիսսոգայում անցկացված Գրան պրիի տնային փուլում, որտեղ զբաղեցրին առաջին տեղը, միաժամանակ գերազանցեցին իրենց նախորդ ձեռքբերումները կարճ ծրագրում ։ Նոյեմբերի վերջին նրանք մասնակցեցին Սապորոյի Գրան պրիի վերջնական փուլին, որտեղ դժվարին մրցույթում զբաղեցրին առաջին տեղը ։ Դա հնարավորություն տվեց անցնելու Մարսելում կայանակլիք Գրան պրիի եզրափակչին, որտեղ կարողացան զբաղեցնել միայն երրորդ տեղը ։
2017 թվականի հունվարին Օտտավայում տեղի ունեցած ազգային առաջնությունում ոչ ոք չկարողացավ մրցակցել կանադացի առաջատար զույգի հետ, և վերջիններս հերթական անգամ դարձան Կանադայի չեմպիոններ ՝ սահմանելով ազգային առաջնություններում հաղթանակների նոր ռեկորդ։ Փետրվարի կեսերին կանադացի գեղասահորդները մասնակցեցին Չորս մայրցամաքների առաջնությանը, որն ավարտեցին երկրորդ տեղով ։ Մարտի վերջին մասնակցեցին Հելսինկիում անցկացված աշխարհի առաջնությանը, ինչը միանգամից չհաջողվեց։ Վնասվածքի պատճառով զույգն ստիպված եղավ հրաժարվել զուգահեռ 3 լուտցից։ Մրցույթի արդյունքներով զբաղեցրին 7-րդ տեղը ։ Միաժամանակ դժվարին մարտում կարողացան իրենց երկրի համար ձեռք բերել Օլիմպիական խաղերին մասնակցելու 3 ուղեգիր։ Ավելի ուշ հայտնի դարձավ, որ Էրիկի մոտ ախտորոշվել է միջողային ճողվածք ։ Զույգը Կանադան պետք է ներկայացներ աշխարհի թիմային առաջնությանը, սակայն Էրիկի վնասվածքի պատճառով դուրս եկան մրցաշարից։
2017-18: Ոսկի և բրոնզ կորեական Օլիմպիադայում
Հունիսին հայտնի դարձավ, որ Դյուամել/Ռեդֆորդ զույգն այլևս չի աշխատելլու Ռիշեր Գոթյեի հետ։
Նաև հայտնի դարձավ, որ Մեգանը և Էրիկը պետք է աշխատեն Մեգանի ամուսնու՝ Բրունո Մարկոտտեի ղեկավարությամբ, իսկ զույգի հետ պետք է խորհրդակցի Ջոն Ցիմերմանը ։
Օլիմպիական նոր մրցաշրջանը կանադացի Մեգանն ու Էրիկն սկսեցին Մոնրեալի անցկացված Autumn Classic International մրցաշարով, որտեղ ելույթ ունեցան լիովին վստահորեն և նվաճեցին արծաթե մեդալներ ։ Մեկ ամիս անց զույգը ելույթ ունեցավ Գրան պրիի Skate Canada International փուլում և ճանաչվեց հաղթող ։ Skate America փուլում հաղթանակը կրկնել չհաջողվեց և զույգը գրավեց երրորդ տեղը, ինչը չխանգարեց հերթական անգամ մասնակցելու Գրան պրիի եզրափակչին ։ Եզրափակչում զույգն զբաղեցրեց երրորդ տեղը։ Դա նշանակում է, որ զույգը հայտնվեց Գրան պրիի եզրափակչի պատվո հարթակին ։
Նախքան Կանադայի առաջնությունը զույգը որոշեց վերադարձնել 2015-2016 մրցաշրջանի անկաշկանդությունը, որի շնորհիվ նրանք դարձել էին աշխարհի կրկնակի չեմպիոն ։ Կանադայի առաջնությունում զույգն ունեցավ յոթերորդ անընդմեջ հաղթանակը և հնարավորություն ստացավ մասնակցելու Օլիմպիական խաղերին, որը պետք է անցկացվեր Պխենյանում ։
Դյուամել/Ռեդֆորդ զույգի համար Օլիմպիադայում մրցույթներն սկսվեցին փետրվարի 9-ին՝ բացման արարողությունից մի քանի ժամ առաջ, որտեղ նրանք թիմային մրցումներում կատարեցին կարճ ծրագիրը։ Մեգանը և Էրիկը միայն մի փոքր թերություն ունեցան եռակի լուտցում։ Կարճ ծրագրի արդյունքներով զիջեցին միայն Եվգենիա Տարասովա/Վլադիմիր Մորոզով զույգին ։
Մրցութային առաջին օրվանից հետո, երբ անցկացվեցին մենասահորդ տղամարդկանց և մարզական զույգերի կարճ ծրագրերը, կանադացիները դարձան առաջատար և Ռուսաստանի ատլետներից առաջ անցան 4, ամերիկացիներից՝ 3 միավորով։
Հաջորդ օրը թիմային մրցաշարն սկսվեց մենասահորդների ելույթներով։ Պատրիկ Չանը հաղթեց ազատ ծրագրում և միավորային տարբերությունը հասցրեց յոթի։ Կանադացինը կարող էին պարտվել միայն մի շարք անհավատալի հանգամանքների դեպքում։ Գաբրիել Դեյլմանն ազատ ծրագրում զբաղեցրեց երրորդ տեղը, դրանով երաշխավորելով կանադական թիմի օլիմպիական ոսկին։ Առջևում մնում էր միայն մի ձև՝ ազատ պարը, որն արդեն ոչինչ չէր որոշում։ Ազատ պարի ժամանակ Տեսսա Վերտյուն և Սքոթ Մոիրը ելույթ ունեցան վերջում ու հաղթեցին՝ միավորային տարբերությունը մյուս թիմերի համեմատ ավելացնելով յոթով։ Կանադայի հավաքականը ունեցավ 73 միավոր, ընդ որում բոլոր ութ ձևերում էլ նրանք զբաղեցրին երրորդ տեղից ոչ ցածր հորիզոնական ։ Մեգան Դյուամելը և Էրիկ Ռեդֆորդը դարձան օլիմպիական չեմպիոններ։
2018 թվականի ապրիլի վերջին մարզիկները կարիերան ավարտելու որոշում ընդունեցին ։
Ծրագրեր
(Մ. Դյուամելի հետ հետ)
(Ս. Բուրկի հետ)
Զուգասահքի արդյունքներ
(Մ. Դյուամելի հետ)
(Է. Մ. Գիրուայի հետ)
Նմանատիպ արդյունքներ
Կարճ և ազատ ծրագրերի համար փոքր մեդալներ տրվում են միայն Չմշկորդների միջազգային միության հովանու ներքո անցկացվող առաջնություններում:
(Մ. Դյուամելի հետ)
Արտաքին հղումներ
Կատեգորիա:Կանադացի գեղասահորդներ Կատեգորիա:Կանադացի օլիմպիական չեմպիոններ
Ստանիսլավ Գովորուխին
Ստանիսլավ Սերգեևիչ Գովորուխին (Станислав Сергеевич Говорухин, ), խորհրդային և ռուսական ռեժիսոր, սցենարիստ, դերասան, պրոդյուսեր, հրապարակախոս, գեղանկարիչ, քաղաքական և հասարակական գործիչ։ Ուկրաինական ԽՍՀ-ի արվեստների վաստակավոր գործիչ (1986թ.), Ռուսաստանի Դաշնության ժողովրդական արտիստ (2006), Ռուսաստանի գեղարվեստի ակադեմիայի պատվավոր անդամ ։ 2005 թվականից եղել է «Միասնական Ռուսաստան» քաղաքական կուսակցության անդամ , 2011 թվականին նշված կուսակցության կողմից ընտրվել է պետդումայի պատգամավոր և եղել պետդումայի մշակութային հարցերի գծով նախագահ ։
Կենսագրություն
Ստանիսլավ Գովորուխինը ծնվել է Սվերդլովսկի մարզի Բերեզնիկի քաղաքում (ներկայումս Պերմի երկրամաս)։ Հայրը` դոնի կազակներից էր և մահացել է Սիբիրում` 1938 թվականին, իսկ մայրը` դերձակուհի էր։ Ծնողները ամուսնալուծվել էին մինչ Ստանիսլավի ծնվելը։ Նրան և ավագ քրոջը` Ինեսային, մեծացրել էր մայրը ։
1958 թվականին Ստանիսլավ Գովորուխինը ավարտել է Կազանի պետական համալսարանի երկրաբանության ֆակուլտետը և շուրջ մեկ տարի աշխատել է որպես երկրաբան։ 1959-1961 թվականներին որպես ռեժիսորի օգնական և խմբագիր, աշխատել է Կազանի հեռուստաստուդիայում ։ 1966 թվականին ավարտել է  ԿՀՊԻ-ի ռեժիսորական ֆակուլտետը։ Նրա դիպլոմային աշխատանքը «Մորաքույր Կատյան» կինոնկարն էր։ Մինչև 1987 թվականն աշխատել է Օդեսայի կինոստուդիայում, իսկ 1987 թվականից մինչև 1993 թվականը` «Մոսֆիլմ» կինոստուդիայի ռեժիսորներից էր։ 1987 թվականին հանդիսացել է միջազգային «Ոսկե Դյուկ» կինոփառատոնի հիմնադիրն ու նախագահը  ։ Նկարահանել է բազմաթիվ գեղարվեստական և հրապարակախոսական կինոնկարներ։ Խաղարկային կինոյում նրա ամենահայտնի ֆիլմերից են «Ուղղահայաց» (1967թ.), «Հանդիպման վայրը փոխել չի կարելի» (1979թ.), «Թոմ Սոյերի և Հեքլբերի Ֆինի արկածները» (1981թ.), «Տաս նեգրիկները» (1987թ.), «Վորոշիլովյան հրաձիգը» (1999թ.), «Օրհնեցեք կնոջը» (2003թ.), «Ուղևորուհին» (2009թ.), «Հիասքանչ ժամանակաշրջանի ավարտը» (2015թ.) և այլ կինոնկարներ։
Ստանիսլավ Գովորուխինը գրել է շուրջ քսան ֆիլմի սցենար, որոնցից են «Մաքսանենգություն» (1974թ.), «20-րդ դարի ծովահենները» (1979թ.), «Ներխուժում» (1980թ.), «Կապիտան Գրանտի որոնումները» (1985թ.) և այլ ֆիլմեր։ Խաղացել է ոչ քիչ հիշարժան դերեր։ Հասարակական մեծ արձագանք են ստացել Ստանիսլավ Գովորուխինի «Այդպես ապրել չի կարելի» (1990) և «Ռուսաստանը, որը մենք կորցրել ենք» (1992թ.) վավերագրական կինոնկարները։
2012 թվականի նախագահական ընտրությունների ժամանակ Ստանիսլավ Գովորուխինը ղեկավարել է Վլադիմիր Պուտինի նախընտրական շտաբը։ Հրատարակել է գրքեր։ Նրա նախասիրություններից է նաև գեղանկարչությունը։ Գովորուխինի գեղանկարչական աշխատանքների անհատական ցուցահանդեսներ են անցկացվել 1998 թվականին Կինոյի տանը, 2006 թվականին՝ Ռուսաստանի գեղարվեստի ակադեմիայի թանգարանային-ցուցահանդեսային համալիրում՝ «Զուրաբ Ծերեթելու արվեստների պատկերասրահում», 2011 թվականի փետրվարին՝ Կիևում։ 2001 թվականին Ռուսաստանի գեղարվեստի ակադեմիայի սրահում անցկացվել է նկարչի «Խորհրդարանական արձակուրդներ» («Парламентские каникулы») ցուցահանդեսը, 2006 թվականին անցկացվել է ցուցահանդես՝ նվիրված նկարչի յոթանասունամյակին, 2011 թվականին՝ նրա ութսունամյակին    ։
Ստանիսլավ Գովորուխինը մահացել է 2018 թվականի հունիսի 14-ին Բարվիխա առողջարանում, երկարատև հիվանդությունից հետո ։ Թաղվել է Նովոդևիչյան գերեզմանատանը։
Անձնական կյանք
Ստանիսլավ Գովորուխինի առաջին կինը թատրոնի դերասանուհի և մանկավարժ Յունոնա Կարևան էր, ում հետ նա ամուսնացել էր 1961 թվականին։ Նրանց որդին ռեժիսոր Սերգեյ Գովորուխինն (1961-2011) է։ Երկրորդ անգամ Ստանիսլավ Գովորուխինը ամուսնացել է 1966 թվականին՝ Գալինա Գովորուխինայի (ծնվել է 1948 թվականին) հետ, ով աշխատել է Օդեսայի կինոստուդիայում որպես մոնտաժող  ։
Ծանոթագրություններ
Կատեգորիա:Խորհրդային կինոռեժիսորներ Կատեգորիա:Կինոռեժիսորներ այբբենական կարգով Կատեգորիա:Ռուս կինոռեժիսորներ Կատեգորիա:Անձինք այբբենական կարգով Կատեգորիա:Ռուս նկարիչներ Կատեգորիա:Նովոդևիչյան գերեզմանատանը թաղվածներ Կատեգորիա:Ռուսաստանի ժողովրդական արտիստներ Կատեգորիա:Խորհրդային սցենարիստներ Կատեգորիա:ՎԳԻԿ-ի շրջանավարտներ Կատեգորիա:«Նիկա» մրցանակի դափնեկիրներ Կատեգորիա:Ռուսաստանի գեղարվեստի ակադեմիայի պատվավոր անդամներ Կատեգորիա:«Միասնական Ռուսաստան» կուսակցության անդամներ Կատեգորիա:«Ոսկե արծիվ» մրցանակի դափնեկիրներ Կատեգորիա:Ռուսաստանի Դաշնության Պետական դումայի 1-ին գումարման պատգամավորներ Կատեգորիա:Ռուսաստանի Դաշնության ժողովրդական արտիստներ Կատեգորիա:Ռուսաստանի կինեմատոգրաֆիական արվեստների և գիտության ազգային ակադեմիայի ակադեմիկոսներ Կատեգորիա:ԽՍՀՄ քաղաքական գործիչներ Կատեգորիա:Խորհրդային հասարակական գործիչներ Կատեգորիա:Խորհրդային հրապարակախոսներ Կատեգորիա:Խորհրդային պրոդյուսերներ
Ջիհան Սադաթ
Ջիհան Սադաթ (جيهان السادات, Jihān as-Sadāt;, ), եգիպտացի քաղաքական գործիչ, հետազոտող և ֆեմինիստ, Եգիպտոսի առաջին տիկինը 1970 թվականից մինչև 1981 թվականը, մինչև ամուսնու՝ Անվար Սադաթի սպանությունը։
Վաղ տարիներ
Որպես դեռահաս դպրոցական, նա գրավված էր Անվար Սադաթով որպես տեղի հերոս՝ բրիտանական օկուպացիային եգիպտական դիմակայության մեջ նրա հերոսական պատմությունների և քաջության, հավատարմության և վճռականության մասին լուրերին ԶԼՄ-ներում հետևելու միջոցով։ Նա իր զարմիկից շատ պատմություններ է լսել նրա մասին, որի ամուսինը դիմադրության մեջ նրա գործընկերն էր, իսկ ավելի ուշ՝ նաև բանտում։